Διεθνείς αντιδράσεις - 2001-10-08
η Ευρωπαϊκή Ένωση υποστηρίζει τις ΗΠΑ, Ιράν και Ιράκ διαφωνούν.
Η αμερικανοβρεττανική επίθεση στο Αφγανιστάν τυγχάνει ευρείας υποστήριξης σε όλο τον κόσμο. Παράλληλα όμως έχει προκαλέσει κάποια οργή σε ωρισμένες μουσουλμανικές χώρες. Ανάμεσα σ αυτούς που εκφράζουν την υποστήριξή τους προς την ανάληψη στρατιωτικής δράσεις είναι οι ηγέτες της Γερμανίας, της Γαλλίας, του Ισραήλ, της Ιαπωνίας, της Ρωσίας, της Νότιας Κορέας, της Ταϊβάν και της Τουρκίας. Όλοι τους υποστηρίζουν τις επιθέσεις στο Αφγανιστάν. Παράλληλα όμως τονίζουν πως πρέπει να αποφευχθούν οι απώλειες μεταξύ αθώων πολιτών. Ο Βρετανός πρωθυπουργός Τόνυ Μπλέαρ, δήλωσε ότι η χώρα του καθώς και η Γερμανία, η Αυστραλία και ο Καναδάς έχουν δεσμευθεί να συμμετάσχουν ενεργά στην εκστρατεία. Ο Γάλλος πρόεδρος Ζάκ Σιράκ, δήλωσε ότι η χώρα του θα συμμετάσχει και αυτή στην υπό την ηγεσία των ΗΠΑ στρατιωτική επιχείρηση. Η Ευρωπαϊκή Ένωση, η Ιαπωνία, η Νότια Κορέα, η Ταϊβάν, η Τουρκία, το Ισραήλ και η Ρωσία έχουν όλες διακηρύξει την υποστήριξη τους προς τις επιχειρήσεις. Η Κίνα κάνει έκκληση για προσοχή, λέγοντας ότι ο υπό την αιγίδα των ΗΠΑ στρατιωτικός συνασπισμός θα πρέπει να προσπαθήσει να αποφύγει να χτυπήσει αμάχους πολίτες. Η Ινδονησία ζητά να τεθούν περιορισμοί στη στρατιωτική επιχείρηση, ενώ το Ιράν χαρακτήρισε τις επιθέσεις απαράδεκτες, επειδή θα βλάψουν αθώους Το Ιράκ από την πλευρά του καταδίκασε τη στρατιωτική επιχείρηση, το ίδιο και ο ηγέτης του Ιράν Αγιατολλά Αλί Καμενέϊ. Εξ άλλου έγιναν αντιαμερικανικές διαδηλώσεις στο Πακιστάν, την Ινδονησία και την πόλη της Γάζας.